b"\n_START_ARTICLE_\nTemps universal coordinat\n_START_SECTION_\nFusos\n_START_PARAGRAPH_\nL'UTC \xc3\xa9s el sistema de temps emprat per molts est\xc3\xa0ndards d'Internet i de la World Wide Web. Per exemple, el mateix servidor de la Viquip\xc3\xa8dia utilitza UTC com a base per a la seva llista d'actualitzacions d'articles. Els territoris l'hora dels quals coincideix amb la UTC s\xc3\xb3n: Burkina Faso, Costa d'Ivori, G\xc3\xa0mbia, Ghana, Rep\xc3\xbablica de Guinea, Guinea Bissau, Isl\xc3\xa0ndia, Lib\xc3\xa8ria, Mali, Maurit\xc3\xa0nia, Marroc, Santa Helena, S\xc3\xa3o Tom\xc3\xa9 i Pr\xc3\xadncipe, Senegal, Sierra Leone, Togo, Illes F\xc3\xa8roe, Illes Can\xc3\xa0ries, Irlanda, Portugal i el Regne Unit.\n_START_SECTION_\nHora Central Europea\n_START_PARAGRAPH_\nEls Pa\xc3\xafsos Catalans s\xc3\xb3n dins l'anomenada Central European Time (tamb\xc3\xa9 anomenada MET - Middle European Time). Com que es canvia l'hora dues vegades l'any (s'avan\xc3\xa7a una hora a la primavera i s'endarrereix a la tardor), a l'estiu, el fus horari equival a UTC+2 (CEST), mentre que a l'hivern equival a UTC+1. Aix\xc3\xad, per exemple, quan a l'estiu s\xc3\xb3n les 13:00 UTC, als Pa\xc3\xafsos Catalans s\xc3\xb3n les 15:00 (UTC+2), i quan a l'hivern s\xc3\xb3n les 9:00 UTC, s\xc3\xb3n les 10:00 (UTC+1)."